
REFERAT DE APROBARE
privind atestarea inventarului bunurilor care aparțin domeniului public al
Municipiului Drobeta Turnu Severin.

                Având în vedere :
1. faptul că de la data înscrierii inventarului bunurilor care aparțin domeniului public al Municipiului Drobeta-Turnu Severin, conform H.G.963/2002, s-au înregistrat mai multe modificări;
1. dispozițiile art.289 alin.(2), (4) din O.U.G nr.57/05.07.2019 privind Codul administrativ, conform cărora Inventarul bunurilor care alcătuiesc domeniul public al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective, după caz. Comisia prevăzută are obligaţia să actualizeze inventarul bunurilor care alcătuiesc domeniul public al unităţii administrativ-teritoriale în termen de cel mult 90 de zile de la modificarea regimului juridic al bunurilor respective;
1. dispozițiile art.289 alin.(5) și alin.(6) din O.U.G nr. 57/05.07.2019 conform cărora Inventarul prevăzut la alin. (2) se atestă prin hotărâre a autorităţii deliberative a fiecărei unităţi administrativ-teritoriale. 
Hotărârea prevăzută la alin. (5) va fi însoţită, sub sancţiunea nulităţii, constatată în condiţiile legii, cel puţin de următoarele documente:
a)acte doveditoare ale dreptului de proprietate, însoţite de extrase de carte funciară, din care să reiasă înscrierea dreptului de proprietate în cartea funciară şi faptul că bunul în cauză nu este grevat de sarcini;
b)declaraţie pe propria răspundere a secretarului general al unităţii administrativ-teritoriale din care să reiasă că bunul în cauză nu face/face obiectul unor litigii la momentul adoptării hotărârii.	

În discuție fiind vorba de imobilul-teren în suprafață de 1287 mp situat în Drobeta-Turnu Severin, zona str. Vasile Gionea și str. Ecaterina Teodoroiu și imobilul-teren în suprafață de 4318 mp situat în Drobeta-Turnu Severin, zona Cimitirul Sf. Ștefan – Aleea Baladei, conform Planurilor Topografice întocmite în coordonate Stereografice 1970, se constată că aceste terenuri nu sunt incluse în domeniul public sau în domeniul privat al Municipiului Drobeta-Turnu Severin, neexistând un titlu de proprietate cu privire la acestea, și prin urmare propun adoptarea unei hotărâri de consiliu local privind atestarea în domeniul public al Municipiului Drobeta-Turnu Severin a imobilului-teren în suprafață de 1287 mp situat în Drobeta-Turnu Severin, zona str. Vasile Gionea și str. Ecaterina Teodoroiu și a imobilului - teren în suprafață de 4318 mp situat în Drobeta-Turnu Severin, zona Cimitirul Sf. Ștefan – Aleea Baladei, ambele cu destinația curți-construcții..



INIȚIATOR,
VICEPRIMAR
Daniel-Olimpiu CÂRJAN

